
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συναλλαγματική τακτοποίηση εξαγωγών, επανεξαγω- 
γών και συναποκόμισης εμπορευμάτων προς Αλβα¬ 


νία και Βουλγαρία. 1 

Έγκριση πίνακα διαιτητών και επιδιαιτητών εκκοκκι- 
σμένου βάμβακος περιόδου 1993-94. 2 

Ενεργείς εφημερίες και εφημερίες ετοιμότητας για¬ 
τρών. 3 

Άδεια κατοχής Β' θέσης στο Νικόλαο Μπλέσιο. 4 

Παράταση χειμερινού και θερινού εξαμήνου της Ιατρι¬ 
κής Σχολής του Παν/μίου Ιωαννίνων. 5 

Μεταβίβαση αρμοδιοτήτων της Εκτελεστικής Επιτρο¬ 
πής του Οργανισμού Αθήνας στον Πρόεδρο και τον 
Αντιπρόεδρο αυτής καθώς και στην Προϊστάμενη 
του Οργανισμού Αθήνας». 6 

Ανάκληση της με αριθ. Δ17α/07/1/ Φ.Ν.294/2.1.92 
απόφασης του ΥΠΕΧΩΔΕ/ΓΓΔΕ. 7 

Πρόσληψη πρώην εργαζομένου της διαλυθείσας ΕΑΣ, 
σύμφωνα με τις διατάξεις του άρθρου 12 του 
Ν.2150/1993. 8 

Σύσταση ίδιου νομικού προσώπου στην Κοιν. Τριφυλ¬ 
λιού Ν. Πέλλας με την επωνυμία «Σχολική Επιτροπή 
Νηπιαγωγείου Γυψοχωρίου». 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 424/Β3/10032 (1) 

Συναλλαγματική τακτοποίηση εξαγωγών, επανεξαγωγών 
και συναποκόμισης εμπορευμάτων προς Αλβανία και 
Βουλγαρία. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝ. ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 936/79 «περί τροποποιήσεως 
και συμπληρώσεως των περί Εξωτερικού Εμπορίου διατά¬ 
ξεων». 

2. Τις διατάξεις του Ν. 1550/85 «Περί Κυβερνήσεως και 
Κυβερνητικών Οργάνων». 


3. Τις διατάξεις του Π.Δ. 138/93 «Οργανισμός του 
Υπουργείου Εθν. Οικονομίας». 

4. Τις διατάξεις του Π.Δ. 437/85 «Καθορισμός και ανα¬ 
κατανομή των αρμοδιοτήτων των Υπουργείων». 

5. Την αριθ. 31/20.10.93 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού 
Εθνικής Οικονομίας». 

6. Την αριθ. Ε3/5362/7.8.90 κοινή απόφαση Αναπλη¬ 
ρωτή Υπουργού Εμπορίου και Υφυπουργού Οικονομικών, 
όπως τροποποιήθηκε και συμπληρώθηκε με την αριθ. 
6234/Ε3/9429/6.10.93 απόφαση του Υφυπουργού Εθνι¬ 
κής Οικονομίας. 

7. Την αριθ. 1836/οικ./Ε3/2598/31.3.93 απόφασή μας 
«Καθορισμός εξαγωγικών διαδικασιών για εμπορεύματα 
τα οποία αγοράσθηκαν με δραχμές στη χώρα και προορί¬ 
ζονται για τις αγορές της Αλβανίας και της Βουλγαρίας» 
όπως διορθώθηκε με το αριθ. Ε3/2639/4402/3.5.93 έγ¬ 
γραφό μας. 

8. Το από 18.10.93 έγγραφο της Εθνικής Τράπεζας της 
Ελλάδος Α.Ε., αποφασίζει: 

Ανατίθεται στις μεσολαβούσες Τράπεζες η συναλλαγ¬ 
ματική τακτοποίηση των εξαγωγών, επανεξαγωγών και 
συναποκόμισης εμπορευμάτων προς Αλβανία και Βουλγα¬ 
ρία, που πραγματοποιήθηκαν πριν από την έκδοσή της με 
αριθ. 1836/ΟΙΚ./Ε3/2598/31.3.93 απόφασής μας (ΦΕΚ 
244 Β/8.4.93), καθώς και για το χρονικό διάστημα από 
8.4.93 μέχρι 11.6.93 ημερομηνία έκδοσης της με αριθ. 
1230/11.6.93 Εγκυκλίου της Τράπεζας της Ελλάδος. 

Η Τράπεζα της Ελλάδος, στην οποία κοινοποιείται η εν 
λόγω απόφαση παρακαλείται για την έκδοση σχετικής 
εγκυκλίου για την εφαρμογή της. 

Με την παρούσα δεν συνεπάγεται δαπάνη σε βάρος του 
Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 25 Ιανουάριου 1994 

Ο ΑΝΑΠΛ. ΥΠΟΥΡΓΟΣ 

Γ. ΠΑΠΑΝΤΩΝΙΟΥ 

Αριθ. 130 (2) 

Έγκριση πίνακα διαιτητών και επιδιαιτητών εκκοκκισμέ- 
νου βάμβακος περιόδου 1993-94. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 2, 5, 6 και 11 του Ν.Δ. 
3853/58 «περί Οργανισμού Βάμβακος» όπως τροποποιή¬ 
θηκε και ισχύει. 

2. Το άρθρο 1 του Ν.Δ. 3611/56 «περί ταξινομήσεως 
βάμβακος κ.λπ.». 

3. Τις διατάξεις του άρθρου 4 του 328/64 Β.Δ. «περί τα- 
ξινομήσεως βάμβακος» όπως τροποποιήθηκε με το 
337/76 Π.Δ. 

4. Την 37527/24.6.82 κοινή απόφαση των Υπουργών 
Προεδρίας Κυβερνήσεως και Γεωργίας «περί διατηρή- 
σεως Επιτροπών Οργανισμού Βάμβακος κ.λπ.» (ΦΕΚ 
434/Β724/9.6.1982). 

5. Το Π.Δ. 258/88 «περί οργανώσεως των υπηρεσιών 
του Οργανισμού Βάμβακος». 

6. Την 67/Η5/9.9.93 απόφαση του Διοικητικού Συμ¬ 
βουλίου του Οργανισμού Βάμβακος. 

7. Την αριθ. 184/1993 κοινή απόφαση του Πρωθυπουρ¬ 
γού και του Υπουργού Γεωργίας, για τη μεταβίβαση αρμο¬ 
διοτήτων, αποφασίζουμε: 

1. Εγκρίνουμε τον υπό του Οργανισμού Βάμβακος κα- 
ταρτισθέντα πίνακα Διαιτητών και Επιδιαιτητών για την 
Επιτροπή Διαιτησιών και επίλυσης αμφισβητήσεων που 
παρουσιάζονται επί της ταξινομήσεως του εκκοκκισμένου 
βαμβακιού, για την περίοδο από 1.9.93 μέχρι 31.8.94 ως 
ακολούθως: 

Α' Από τον Οργανισμό Βάμβακος 
Διαιτητές: 

1. Γρεβενίτης θωμάς 

2. Αλαρλής Σωτήρης 

3. Κορδοκλά Αικατερίνη 

4. Καρανίκα Δέσποινα 

5. Παπαϊωάννου Γιάννης 

6. Τσαβλίδης Σάββας 
Επιδιαιτητές: 

1. Ψυχογιός Ιωάννης 

2. Βουλγαράκης Νίκος 

3. Αγγέλου Κων/νος 

Β' Από την Ένωση Βιομηχάνων Βαμβακουργών Ελλάδος 
Διαιτητές: 

1. Αθανασιάδης Γεώργιος 

2. Αντωνόπουλος Κων/νος 

3. Βούλγαρης Κων/νος 
Επιδιαιτητής: Αργυρός Ευάγγελος 

Γ' Από την Πανελλήνια Ένωση Εκ/στών Εξαγωγέων 
Βάμβακος 
Διαιτητές: 

1. Καραγιώργος Νίκος 

2. Ουσουλτζόγλου Νίκος 

3. Καράμπελας Ταξιάρχης 

4. Παλαιολόγος Παναγιώτης 
Επιδιαιτητές: 

1. Βαΐτσος Παναγιώτης 

2. Κουρούδης Ηλίας 

Δ' Από την Ένωση Ελλήνων Εξαγωγέων Βάμβακος 
Διαιτητές: 

1. Βαΐτσος Παναγιώτης 

2. Παπακώστας Βασίλειος 


Επιδιαιτητές: 

1. Μαγρίζος Ζακίνος 

2. Χριστοδουλίδης Αντώνιος 
Ε' Από την ΠΑΣΕΓΕΣ 
Διαιτητές: 

1. Μακρής Αλέξανδρος Ε.Α.Σ. Λαμίας 

2. Τριανταφύλλου Αθανάσιος Ε.Α.Σ. Λαρίσης - Τυρνά- 
βου - Αγιάς 

3. Καραβέλλας Μιχάλης Ομοσπονδία Θεσσαλονίκης 
Επιδιαιτητής: Σαργιώτης Χριστόφορος Ε.Α.Σ. Τρικάλων 
2. Η παρούσα απόφαση ισχύει από 1ης Σεπτεμβρίου 

1993 μέχρι 31ης Αυγούστου 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 1994 

Ο ΥΦΥΠΟΥΡΓΟΣ 

ΦΛ. ΚΩΝΣΤΑΝΤΙΝΟΥ 
-♦- 

Αριθ. ΔΥ13/α/οικ. 70000 (3) 

Ενεργείς εφημερίες και εφημερίες ετοιμότητας 
γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Τις διατάξεις των άρθρων 86 και 88 του Ν. 2071/92 
(ΦΕΚ 123/Α /92) και του άρθρου 38 του Ν. 1397/83. 

β. Τις διατάξεις των παρ. 5 και 9 του άρθρου 28 του Ν. 
1579/85. 

γ. Τις διατάξεις της παρ. 8 του άρθρου 54 του Ν. 
1892/90 (ΦΕΚ 101/Α790). 

δ. Τις διατάξεις της παρ. 1 του άρθρου 7 του Ν. 
1810/88 (ΦΕΚ 223/Α788). 

ε. Την αρ. 2051142/4556/0022/29.7.91 απόφαση του 
Υπουργού Οικονομικών, αποφασίζουμε: 

Κεφάλαιο I 

Εγκρίνουμε την καθιέρωση εργασίας με αμοιβή, πέραν 
της υποχρεωτικής, για το χρονικό διάστημα από 1.1.94 
έως 31.12.94 στις εξής κατηγορίες γιατρών: 

- Πλήρους και αποκλειστικής απασχόλησης 

- Μερικής απασχόλησης 

- Ειδικευομένων (Πολιτικών και Στρατιωτικών) 
-Πανεπιστη μιακών 

- Γ ιατρών εκτός κλάδου ΕΣΥ 

- Μόνιμων γιατρών του Δημοσίου 

Οι εφημερίες των πιο πάνω γιατρών πραγματοποιούνται 
ανάλογα με την κατηγορία που ανήκουν, στα Νοσηλευτικά 
Ιδρύματα του Ν.Δ. 2592/53, στα «Νοσοκομεία - Κ. 
Υγείας», θεραπευτήρια του ΙΚΑ, Πανεπιστημιακές Κλινι¬ 
κές, Εργαστήρια των Πανεπιστημίων, Ε.Κ.Α.Β. (και στα 
Νοσ. Ιδρύματα ΙΔ) ως εξής: 

Κεφάλαιο II 
Ενεργείς Εφημερίες 

1. Γ ιατροί ΕΣΥ (Αθηνών - Πειραιά - Θεσσαλονίκης) 
α. Διευθυντές 

Οι γιατροί Διευθυντές πραγματοποιούν το μέγιστο μέχρι 
έξι (6) εφημερίες το μήνα, εκ των οποίων μόνο μέχρι δύο 
(2) θα μπορεί να συμπίπτουν με Σάββατο ή Κυριακή, 
β. Επιμελητές Α, Β και Γ 

Οι γιατροί Επιμελητές Α, Β και Γ μπορούν να πραγματο- 

ποιούν το μέγιστο μέχρι οκτώ (8) εφημερίες το μήνα. 

γ. Στην περίπτωση που οι εν λόγω γιατοί υπηρετούν σε 
Τμήματα που στελεχώνονται με αριθμό γιατρών μέχρι και 
τρεις (3), επιτρέπεται η καταβολή αποζημίωσης μέχρι 
δέκα (10) εφημερίες, ενώ για τους μήνες που έχουν (31) 
ημέρες μπορεί να καταβάλλεται μία (1) επί πλέον εφημε¬ 
ρία την οποία θα πραγματοποιούν εκ περιτροπής οι υπη- 
ρετούντες γιατροί. 

Επίσης μία (1) επιπλέον εφημερία επιτρέπεται για τους 
μήνες που έχουν (31) ημέρες, σε Τμήματα που υπηρετούν 
3 Επιμελητές και 1 Δ/ντής. 

δ. Σε Τμήματα ενός ή δύο γιατρών επιτρέπεται η πραγ¬ 
ματοποίηση εφημεριών μέχρι του ύψους των ακαθαρί¬ 
στων αποδοχών τους. 

ε. Η ενεργός εφημερία γίνεται σε 16ωρη συνεχή υπηρε¬ 
σία τις εργάσιμες ημέρες και 24ωρη Σάββατα, Κυριακές ή 
αργίες. 

Η αποζημίωση υπολογίζεται σύμφωνα με τις διατάξεις 
της παρ. 5 του άρθρου 28 του Ν. 1579/85 και του άρθρου 
7 του Ν. 1810/88 και την απόφαση του Υπουργού Οικονο¬ 
μικών του (στ) σχετικού της παρούσας. 

2. Γιατροί ΕΣΥ (Νοσοκομεία και «Νοσοκομεία - Κ. 
Υγείας, εκτός Αθηνών - Πειραιά - θεσ/νίκης»). 

α. Στους γιατρούς όλων των βαθμιδών που υπηρετούν 
στα πιο πάνω Νοσοκομεία και «Νοσοκομεία - Κ. Υγείας», 
επιτρέπεται η καταβολή αποζημίωσης μέχρι δέκα (10) 
εφημερίες, το μέγιστο κατά μήνα. 

β. Σε όσα Τμήματα των πιο πάνω Ιδρυμάτων (παρ. α) 
υπηρετούν ένας ή δύο γιατροί (ειδικευμένοι), επιτρέπεται 
η καταβολή αποζημίωσης για εφημερίες μέχρι του ύψους 
των ακαθαρίστων αποδοχών τους. 

Αν υπηρετούν τρεις (3) γιατροί μπορεί να χορηγείται (1) 
επί πλέον εφημερία για τους μήνες που έχουν 31 ημέρες, 
που θα πραγματοποιείται εκ περιτροπής. 

γ. Η παράγραφος 11.1 .ε. ισχύει επακριβώς και στα εν 
λόγω Νοσοκομεία. 

3. ΟΔΟΝΤΙΑΤΡΟΙ 

Ο αριθμός των ενεργών εφημεριών και εφημεριών ετοι¬ 
μότητας που μπορούν να πραγματοποιούν στα Νοσοκο¬ 
μεία και «Νοσοκομεία - Κ. Υγείας» είναι ανάλογος με τον, 
κατά περίπτωση, αριθμό εφημεριών γιατρών ΕΣΥ, με τους 
ίδιους όρους και προϋποθέσεις, εκτός των περιπτώσεων 
του Κεφ. II παρ. 1 γ, 1 δ και 2β. 

4. ΕΙΔΙΚΕΥΟΜΕΝΟΙ 

Οι ειδικευόμενοι γιατροί (πολίτες και Στρατιωτικοί) μπο¬ 
ρούν, εφόσον υπάρχουν αντίστοιχες ανάγκες, να πραγμα¬ 
τοποιούν αριθμό ενεργών εφημεριών μέχρι του ύψους των 
ακαθαρίστων αποδοχών τους. 

Η αποζημίωση των ειδικευομένων Στρατιωτικών για¬ 
τρών υπολογίζεται βάσει των διατάξεων που καθορίζουν 
το μισθολόγιό τους. 

5. ΠΑΝΕΠΙΣΤΗΜΙΑΚΟΙ 

Μπορούν να πραγματοποιούν αριθμό εφημεριών σύμ¬ 
φωνα με τα ισχύοντα για τους γιατρούς κλάδου ΕΣΥ, η δε 
αποζημίωση υπολογίζεται βάσει των διατάξεων που καθο¬ 
ρίζουν το μισθολόγιό τους. 

6. ΑΠΟΣΠΑΣΜΕΝΟΙ ΚΑΙ ΣΕ ΜΕΤΕΚΠΑΙΔΕΥΣΗ ΕΥΡΙ¬ 
ΣΚΟΜΕΝΟΙ (Ειδικευμένοι και ειδικευόμενοι) 

Μπορούν να πραγματοποιούν εφημερίες ανάλογα με το 
βαθμό τους και το Νοσοκομείο και Τμήμα στο οποίο έχουν 


αποσπαστεί ή μετεκπαιδεύονται, στο πρόγραμμα του 
οποίου προστίθενται. 

Η αποζημίωση ενεργών εφημεριών θα καταβάλλεται 
από το Νοσοκομείο στο οποίο έχουν αποσπαστεϊ ή μετεκ¬ 
παιδεύονται και οι εφημερίες ετοιμότητας από το Νοσο¬ 
κομείο που έχουν την οργανική τους θέση. 

7. ΓΙΑΤΡΟΙ ΕΚΤΟΣ ΕΣΥ ( Αρθρου 57 παρ. 3 Ν. 1539/85, 
ΦΕΚ 64/Α785) 

Μπορούν να πραγματοποιούν αριθμό ενεργών εφημε¬ 
ριών ανάλογο του αριθμού των γιατρών ΕΣΥ, όπως καθορί¬ 
ζεται πιο πάνω, η δε αποζημίωση υπολογίζεται βάσει των 
διατάξεων που καθορίζουν το μισθολόγιό τους. 

8. ΜΟΝΙΜΟΙ ΓΙΑΤΡΟΙ ΤΟΥ ΔΗΜΟΣΙΟΥ ( Αρθρου 1 παρ. 3 
του Ν. 1579/85) 

Μόνιμοι γιατροί του Δημοσίου που έχουν τοποθετηθεί 
σε Νομαρχιακά Νοσοκομεία ή Κ. Υγείας, για να εκπληρώ¬ 
σουν την υποχρέωση διετούς υπηρεσίας, λόγω λήψης εκ¬ 
παιδευτικής άδειας προς ειδίκευση, μπορούν να πραγμα¬ 
τοποιούν αριθμό ενεργών εφημεριών ανάλογο του αριθ¬ 
μού των γιατρών ΕΣΥ του Νοσοκομείου και Τμήματος που 
υπηρετούν. 

Η αποζημίωση υπολογίζεται βάσει των διατάξεων που 
καθορίζουν το μισθολόγιό τους. 

Κεφάλαιο III 
Εξαιρέσεις 

α. Επιτρέπεται η καταβολή αποζημίωσης μέχρι δέκα 
(10) εφημερίες το μήνα, σε γιατρούς Νοσ. Ιδρυμάτων 
Αθηνών, Πειραιά και Θεσσαλονίκης που υπηρετούν σε 
Μονάδες: 

Εντατικής θεραπείας, Ανάνηψης, Τεχνητού Νεφρού, 
Μεταμόσχευσης Μυελού Οστών, στο Κέντρο Δηλητηριά¬ 
σεων, στην Υπηρεσία Συντονισμού και Ελέγχου Μεταμο¬ 
σχεύσεων, Νεογνολογικά Τμήματα και Μονάδες Εντατι¬ 
κής Νοσηλείας Νεογνών (Τριτοβάθμια Νεογνολογικά Τμή¬ 
ματα). 

β. Οι γιατροί του Κλάδου ΕΣΥ που προσφέρουν υπηρε¬ 
σίες στο ΕΚΑΒ και τα παραρτήματα που μπορούν να πραγ¬ 
ματοποιούν ενεργείς εφημερίες μέχρι (10) το μήνα ανε¬ 
ξάρτητα από το βαθμό τους. Το αυτό ισχύει και για όσους 
γιατρούς του Γ.Ν. Νοσοκομείου «Ασκληπιείο Βούλας» 
προσφέρουν υπηρεσίες στο Σταθμό Α' Βοηθειών Αθηνών. 

Κεφάλαιο IV 
Γενικές Ρυθμίσεις 

α. Σε όσα Τ μήματα ή μονάδες υπηρετούν πάνω από τέσ¬ 
σερις (4) γιατροί, ο αριθμός των ενεργών εφημεριών που 
μπορούν να πραγματοποιούν κατά τις ημέρες Σάββατο ή 
Κυριακή, δεν μπορεί να είναι ανώτερος των τεσσάρων (4) 
κάθε μήνα για τον κάθε γιατρό, η δε αναλογία θα είναι το 
ανώτερο 2 Σάββατα και 2 Κυριακές. 

β. Ο αριθμός των εφημερευόντων κατά τις ημέρες Σάβ¬ 
βατα και Κυριακές σε καμμία περίπτωση δεν μπορεί να εί¬ 
ναι ανώτερος του αριθμού (κατά μέσο όρο) των εφημερευ¬ 
όντων τις καθημερινές. Ο μη ακέραιος μέσος όρος στρογ- 
γυλοποιείται στην επόμενη μονάδα. 

γ. Τα ανώτατα όρια εφημεριών της παρούσας αποτε¬ 
λούν την οροφή του συστήματος και σε καμμία περίπτωση 
δεν εξαντλούνται υποχρεωτικά. Καθοριστικός παράγο¬ 
ντας του πλαισίου μέσα στα οποίο κινούνται τα Διοικητικά 

Συμβούλια των Ιδρυμάτων, που έχουν την ευθύνη της 
έγκρισης, αφού λάβουν υπόψη τους αφ’ ενός τις εισηγή¬ 
σεις των Δ/ντών των Τμημάτων, των Τομεαρχών και της 
Επιστημονικής Επιτροπής, είναι οι πραγματικές ανάγκες 
του Νοσοκομείου καθώς και οι εγκεκριμένες πιστώσεις 
του Προϋπολογισμού τους. 

δ. Η ενεργός εφημερία, ως υπερωριακή εργασία, νοεί¬ 
ται και αποζημιώνεται μόνο για τους γιατρούς που παρα¬ 
μένουν στη θέση τους όλες τις ώρες που προβλέπο- 
νται. 

ε. Είναι υποχρεωτική για όλους τους βαθμούς και κατη¬ 
γορίες γιατρών, η δε αποζημίωση δεν μπορεί να υπερβεί 
τα όρια που θέτει το άρθρο 104 του Συντάγματος (ύψος 
ακαθαρίστων αποδοχών). 

ζ. Ο μηνιαίος προγραμματισμός των εφημεριών ενερ¬ 
γών και ετοιμότητας θα εγκρίνεται εκ των προτέρων από 
το Διοικητικό Συμβούλιο του Νοσοκομείου και θα κοινο¬ 
ποιείται στους ενδιαφερόμενους και τις οικείες Νομαρ¬ 
χίες. 

η. Στον αριθμό των γιατρών που λαμβάνονται υπόψη για 
τον καθορισμό του αριθμού των εφημεριών, δεν συμπερι- 
λαμβάνονται οι γιατροί που απουσιάζουν ευρισκόμενοι σε 
απόσταση, άδεια (κανονική, εκπαιδευτική, αναρρωτική), 
έχουν τεθεί σε αργία ή διαθεσιμότητα καθώς και οι ειδι¬ 
κευόμενοι. 

θ. Στους περιορισμούς των ημερών Σαββάτων και Κυ¬ 
ριακών δεν συμπεριλαμβάνονται οι αργίες που συμπί¬ 
πτουν με καθημερινές ημέρες. 

Κεφάλαιο V 

Εφημερίες Ετοιμότητας 

Οι υποχρεώσεις των γιατρών ΕΣΥ, των ειδικευομένων, 
των Πανεπιστημιακών που εργάζονται στα Νοσοκομεία 
και των γιατρών πλήρους και αποκλειστικής απασχόλησης 
στα Νοσοκομεία του ΙΚΑ, κατά τη διάρκεια της εφημερίας 
ετοιμότητας καθορίζονται ως εξής: 

1. Οι γιατροί κατά τη διάρκεια της εφημερίας ετοιμότη¬ 
τας βρίσκονται σε διατεταγμένη υπηρεσία και είναι στη 
διάθεση του Νοσοκομείου και όταν κληθούν προσφέρουν 
τις υπηρεσίες τους χωρίς πρόσθετη αμοιβή, πέραν της 
προβλεπόμενης από το άρθρο 86 του Ν. 2071/92. 

2. Ο ευρισκόμενος σε εφημερία ετοιμότητας γιατρός 
οφείλει να διαμένει στην πόλη που εδρεύει η μονάδα του ή 
σε τόπο πλησίον ώστε καλούμενος να προσέρχεται σε εύ¬ 
λογο διάστημα για να προσφέρει τις υπηρεσίες του. 

Για κάθε μετακίνησή του από τη μόνιμη κατοικία του θα 
ενημερώνει την υπηρεσία του. 

3. Υποχρεούται να είναι προετοιμασμένος για την αντι¬ 
μετώπιση κάθε περιστατικού της ειδικότητάς του. 

4. Η πρόσκλησή του μπορεί να γίνει από τον ενεργά 
εφημερεύοντα γιατρό, το Δ/ντή του Τμήματος, άλλον 
εφημερεύοντα ή τα όργανα του Νοσοκομείου (Δ. Συμβού¬ 
λιο, Νοσηλ. Υπηρεσία, Διοικητική Υπηρεσία). 

5. Η πάγια μηνιαία αποζημίωση των γιατρών που αφορά 
τις εφημερίες ετοιμότητας προστίθεται στις τακτικές 
τους αποδοχές. 

Ο κατάλογος των εφημεριών ετοιμότητας θα είναι ανε¬ 
ξάρτητος από τον αντίστοιχο των ενεργών εφημεριών. 

6. Τα Διοικητικά Συμβούλια υποχρεούνται να προσαρ¬ 
μόζουν τα προγράμματα εφημεριών (ενεργών και ετοιμό¬ 
τητας) στις ανάγκες των Τμημάτων με στόχο την καλύτερη 
δυνατή κάλυψή τους όλες τις ημέρες του μήνα, οι δε για¬ 


τροί υποχρεούνται στην πιστή εφαρμογή των προγραμμά¬ 
των. 

7. Με την απόφαση αυτή, προκαλείται δαπάνη σε βάρος 
των εγγεγραμμένων πιστώσεων των Προϋπολογισμών των 
Νοσοκομείων (ΚΑΕ 0261), το ύψος της οποίας δεν μπορεί 
να προσδιορισθεί. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 28 Δεκεμβρίου 1993 

Ο ΥΠΟΥΡΓΟΣ 

ΔΗΜ. ΚΡΕΜΑΣΤΙΝΟΣ 
-♦- 

Αριθ. Φ. 124/4/Β2-5482 Π.Ε. (4) 

Αδεια κατοχής Β' θέσης στο Νικόλαο Μπλέσιο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 1 παρ. 9 του Ν. 1268/82 «Για τη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε με την παρ. 6 του άρθρου 48 του Ν. 
1404/83. 

2. Το αριθ. 459/2.11.83 Π.Δ. (ΦΕΚ 157/29.11.83 

τ. Α ). 

3. Το αριθμ. 129/10.4.1991 Π.Δ. (ΦΕΚ 52/11.4.91 
τ. Α’). 

4. Τα αριθμ. 14874/632/6/87, 11527/507/10.5.88 
έγγραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ. Α’). 

6. Το αριθμ. 934529/22.12.93 του Παν/μίου Πει¬ 
ραιώς. 

7. Την αριθμ. Η 11086/4.11.93 απόφαση εκχώρησης 
αρμοδιοτήτων στην Υφυπουργό ΥΠΕΠΘ (ΦΕΚ 842/ 
4.11.93 τ. Β’). 

8. Τις διατάξεις του άρθρου 28 παρ. 10 του Ν. 2083/92 
(ΦΕΚ 159/21.9.92 τ. Α'), αποφασίζουμε: 

Παρέχουμε την άδεια στον Νικόλαο Μπλέσιο, Καθηγητή 
του Τμήματος Τεχνολογίας και Συστημάτων Παραγωγής 
του Παν/μίου Πειραιώς προκειμένου να κατέχει και τη 
θέση του Γενικού Διευθυντή του ΕΟΜΜΕΧ. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμιά περίπτωση το ανώτατο 
όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθάριστων αποδοχών της οργανικής 
του θέσης και το σύνολο των κάθε είδους ακαθάριστων 
αποδοχών της άλλης θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 

Αριθ. Φ5/Β3/5730 (5) 

Παράταση χειμερινού και θερινού εξαμήνου της Ιατρικής 
Σχολής του Παν/μίου Ιωαννίνων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάεξις του άρθρου 9 παρ. 6 του Ν. 2083/93. 

2. Το αριθμ. 5684/23.12.93 έγγραφο του Παν/μίου Ιω¬ 
αννίνων. 

3. Την αριθ. Η 11086/93 (ΦΕΚ 842 τ. Β') απόφαση του 
Πρωθυπουργού και του Υπουργού Εθνικής Παιδείας και 
θρησκευμάτων «Αρμοδιότητες Υφυπουργών ΥΠΕΠΘ», 
αποφασίζουμε: 

Εγκρίνουμε την παράταση του χειμερινού και του θερι¬ 
νού εξαμήνου της Ιατρικής Σχολής του Πανεπιστημίου Ιω¬ 
αννίνων μέχρι 15.2.94 αντί 7.2.94 για το χειμερινό και μέ¬ 
χρι 10.7.94 αντί 30.6.94 για το θερινό εξάμηνο προκειμέ- 
νου να συμπληρωθεί ο απαιτούμενος χρόνος διδασκαλίας 
και διεξαγωγής των εξετάσεων. 

Από την απόφαση αυτή προκαλείται δαπάνη το ύψος 
της οποίας δεν μπορεί να προσδιορισθεί (Ειδικός Φορέας 
ΚΑΕ 2425). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ. 816/71 (6) 

Μεταβίβαση αρμοδιοτήτων της Εκτελεστικής Επιτροπής 

ίου Οργανισμού Αθήνας στον Πρόεδρο και τον Αντι¬ 
πρόεδρο αυτής καθώς και στην Προϊσταμένη του Ορ¬ 
γανισμού Αθήνας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 7 παρ. 8 του Ν. 1515/85 (Α' 
18) «Ρυθμιστικό σχέδιο και πρόγραμμα προστασίας περι¬ 
βάλλοντος της ευρύτερης περιοχής Αθήνας». 

2. Την αριθμ. πρωτ. 309595/8334/20.12.1993 (Β' 
943) απόφαση του Υπουργού ΠΕΧΩΔΕ «Ανασυγκρότηση 
της Εκτελεστικής Επιτροπής του Οργανισμού Αθήνας». 

3. Την αριθ. πρωτ. 109596/8335/20.12.1993 από¬ 
φαση του Υπουργού ΠΕΧΩΔΕ «Ορισμός Προϊσταμένου 
στον Οργανισμό Αθήνας». 

4. Τις διατάξεις του άρθρου 1 παρ. 38 του Π. Δ/τος 
28/93 «Καθορισμός αρμοδιοτήτων που διατηρούνται από 
τον Υπουργό και τις περιφερειακές υπηρεσίες διανομαρ- 
χιακού επιπέδου του Υπουργείου ΠΕΧΩΔΕ (Α' 9). 

5. Το απόσπασμα πρακτικών της 1ης συνεδρίασης της 
Εκτελεστικής Επιτροπής του Οργανισμού Αθήνας της 
7.1.94. 

6. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνεται η μεταβίβαση αρμοδιοτήτων της Εκτελεστι¬ 
κής Επιτροπής του Οργανισμού Αθήνας στον Πρόεδρο και 


τον Αντιπρόεδρο αυτής και στην Προϊσταμένη του Οργανι¬ 
σμού Αθήνας ως ακολούθως: 

Α. 1. Ο Πρόεδρος της Εκτελεστικής Επιτροπής του Ορ¬ 
γανισμού Αθήνας: 

α. Κατευθύνει και εποπτεύει την όλη λειτουργία του Ορ¬ 
γανισμού και την εκτέλεση των αποφάσεων της Ε/Ε. 

β. Εκπροσωπεί τον Οργανισμό Αθήνας ενώπιον δικαστι¬ 
κών αρχών και φορέων του Δημοσίου ή Ιδιωτικού τομέα, 
γ. Υπογράφει: 

γα. Τον ετήσιο ^Προϋπολογισμό, καθώς και την αυξομεί¬ 
ωση των σχετικών κονδυλίων του Προϋπολογισμού αυ¬ 
τού,, εφ’ όσον πρόκειται για ποσά κατώτερα των 
5.000.000 δρχ. 

γβ. Την έκθεση πεπραγμένων του Οργανισμού Αθήνας, 
γγ. Τα ετήσια και μακροχρόνια προγράμματα δραστη¬ 
ριοτήτων του Οργανισμού, 
γδ. Τους κανονισμούς του Οργανισμού, 
γε. Τις συμβάσεις που προβλέπονται από την κείμενη 
νομοθεσία. 

γστ. Τα έγγραφα προς τους δημόσιους και ιδιωτικούς 
φορείς που αναφέρονται σε θέματα πολιτικής του Οργανι¬ 
σμού, καθώς και σε ενέργειες ιδιαίτερης σημασίας στο 
πλαίσιο των αποφάσεων της Ε.Ε. 

γζ. Επιταγές ανεξαρτήτως ποσού από κοινού με τον 
Αντιπρόεδρο ή το Προϊστάμενο του Οργανισμού. 

δ. Εγκρίνει κάθε είδους δαπάνη που δεν υπερβαίνει το 
ποσόν του 1.000.000 δρχ. 

ε. Υπογράφει όλα τα χρηματικά εντάλματα ανεξαρτή¬ 
τως ποσού. 

Τον Πρόεδρο της Ε.Ε. σε περίπτωση απουσίας ή κωλύ¬ 
ματος αναπληροί ο Αντιπρόεδρος της Ε.Ε. 

2. Ο Αντιπρόεδρος της Εκτελεστικής Επιτροπής του 
Οργανισμού Αθήνας υπογράφει επιταγές ανεξαρτήτως 
ποσού από κοινού με τον Πρόεδρο ή τον Προϊστάμενο του 
Οργανισμού Αθήνας καθώς επίσης και χρηματικά εντάλ¬ 
ματα άνω των 1.000.000 δρχ. 

3. Ο Προϊστάμενος του Οργανισμού Αθήνας: 

α. Ο Προϊστάμενος του Οργανισμού, προΐσταται όλων 
των υπηρεσιών του Οργανισμού Αθήνας, παρακολουθεί 
και συντονίζει τις εργασίες σύμφωνα με τις κείμενες δια¬ 
τάξεις, τους κανονισμούς του Οργανισμού και τις σχετικές 
αποφάσεις της Ε.Ε. και εισηγείται τα θέματα στην Ε.Ε. 

β. Ενημερώνει τον Πρόεδρο του Οργανισμού Αθήνας 
για τις σχετικές ενέργειες κατά τη διάρκεια της άσκησης 
των καθηκόντων του. 

γ. Υπογράφει επιταγές ανεξαρτήτως ποσού από κοινού 
με τον Πρόεδρο ή τον Αντιπρόεδρο καθώς επίσης και χρη¬ 
ματικά εντάλματα μέχρι του 1.000.000 δρχ. 

Β. Μεταβιβάζεται η αρμοδιότητα υπογραφής επιταγών 
ανεξαρτήτως ποσού σε βάρος των πιστώσεων Τακτικού 
Προϋπολογισμού και Δημοσίων Επενδύσεων του Οργανι¬ 
σμού Αθήνας σε δύο συγχρόνως εκ των: 

- Κυριάκο Ντηνιακό, Πρόεδρο της Εκτελεστικής Επι¬ 
τροπής 

-Ηλία Μαριολάκο, Αντιπρόεδρο της Εκτελεστικής Επι¬ 
τροπής 

-Κλειτώ Γεράρδη, Προϊσταμένη του Οργανισμού Αθή¬ 
νας 

για επιταγές που αναφέρονται σε όλους τους λογαρια¬ 
σμούς που τηρούνται στην Τράπεζα της Ελλάδος και την 
Εθνική Τράπεζα Ελλάδας. 

Η αριθ. 56387/2570/17.4.1992 απόφαση καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεωζ. 

Αθήνα, 25 Ιανουάριου 1994 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-♦- 

Αριθ. Δ1α/0/9/4 (7) 

Ανάκληση της με αριθ. Δ17α/07/1 / Φ.Ν.294/2.1.92 από¬ 
φασης του ΥΠΕΧΩΔΕ/ΓΓΔΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Του Ν.1418/84 «Δημόσια Έργα και ρυθμίσεις συνα¬ 
φών θεμάτων» του Π.Δ. 609/85 «Κατασκευή Δημ. Έρ¬ 
γων» (ΦΕΚ 223Α/31.12.85) και λοιπών Π.Δ. που εκδόθη- 
καν σε εκτέλεση του Ν. 1418/84. 

2. Της λοιπής νομοθεσίας εκτελέσεως Δημοσίων Έρ¬ 
γων. 

3. Του Π.Δ. 23/93 «Προσαρμογή της Ελληνικής Νομοθε¬ 
σίας για τα Δημόσια Έργα προς τις διατάξεις των Οδηγιών 
71/304,71/305, 78/669, 89/440 και 89/665 της ΕΟΚ». 

4. Την Δ16α/04/773/29.11.90 Κοινή Απόφαση του 
Υπουργού Προεδρίας και του Αν. Υπουργού ΠΕΧΩΔΕ 
«Περί εξαιρέσεως διοικητικών πράξεων η εγγράφων από 
τον κανόνα των τριών υπογραφών». 

5. Την αριθ. ΒΣ1 γ/0/3/63-Ω/ 20.7.67 Υπουργική από¬ 
φαση με την οποία συμπληρώθηκε το άρθρο 1 της ΕΔ2α/ 
01/27/Φ.Ν. /18.3.85. 

6. Την αριθ. Δ17α/07/1 /Φ.Ν. 294/2.1.92 με την οποία 
επεκτάθηκε η ισχύς του άρθρου 1 της αριθ. ΕΔ2α/01 /27/ 
Φ.Ν. /18.3.85 /ΦΕΚ 170Β) Υπουργικής απόφασης. 

Και επειδή: 

Εξασφαλίζεται μεγαλύτερη συμμετοχή εργοληπτικών 
εταιρειών για τα έργα που θα δημοπρατηθούν με το Β πα¬ 
κέτο ϋθΙΟΓδ, με συνέπεια την δυνατότητα ταχύτερης και 
αποτελεσματικότερης προώθησης των έργων. 

7. Την αριθ. 71/1993 απόφαση του Πρωθυπουργού, για 
ανάθεση αρμοδιοτήτων στον Αναπληρωτή Υπουργό Περιβάλ¬ 
λοντος, Χωροταξίας και Δημοσίων Έργων, αποφασίζουμε: 

Ανακαλούμε την ισχύ της με αριθ. Δ17α/07/1/Φ.Ν. 
294/2.1.92 Υπουργικής απόφασης για τα υπό δημοπρά- 
τηση έργα του Β πακέτου ϋβΙοΓδ. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 19 Ιανουάριου 1994 

Ο ΑΝΑΠΛ. ΥΠΟΥΡΓΟΣ 

I. ΣΟΥΛΑΔΑΚΗΣ 

-φ- 

Αριθ. 45610/3794 (8) 

Πρόσληψη πρώην εργαζομένου της διαλυθείσας ΕΑΣ, σύμ¬ 
φωνα με τις διατάξεις του άρθρου 12 του Ν.2150/ 

1993. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 12 του Ν.2150/1993 (ΦΕΚ 


98Α' της 16.6.1993) σύμφωνα με τις οποίες πρώην εργα¬ 
ζόμενοι στη διαλυθείσα με το Ν.2078/1992 Επιχείρηση 
Αστικών Συγκοινωνιών (ΕΑΣ), που είναι άτομα με ειδικές 
ανάγκες κατά τις διατάξεις του πρώτου εδαφίου της παρ. 
4 του άρθρου 1 του Ν.1648/1986 ή έχουν τέκνα με βαριά 
ηθικά, ψυχοσωματικά προβλήματα, με ποσοστό αναπη¬ 
ρίας 67% και άνω προσλαμβάνονται, εφόσον δεν τακτο¬ 
ποιήθηκαν με τις διατάξεις του Ν.2078/1992 σε δημόσιες 
υπηρεσίες ή ΝΠΔΔ ή σε οργανισμούς και επιχειρήσεις του 
ευρύτερου Δημοσίου τομέα όπου ήταν αποσπασμένοι. 

2. Την από 22.6.1993 αίτηση του ΠΑΥΛΙΔΗ ΙΩΑΝΝΗ 
του ΘΕΜΙΣΤΟΚΛΗ τα επισυναπτόμενα σ’ αυτή δικαιολο- 
γητικά και τα στοιχεία που μας διαβιβάστηκαν απο την 
Διεύθυνση Προσωπικού της πρώην ΕΑΣ. Απ’ όλα αυτά τα 
στοιχεία προκύπτει ότι ο ανωτέρω: 

α) Ήταν εργαζόμενος στην πρώην ΕΑΣ από την οποία 
απολύθηκε και δεν τακτοποιήθηκε σύμφωνα με τις διατά¬ 
ξεις του Ν.2078/1992. 

β) Έχει τέκνο με βαριά ηθικά ψυχοσωματικά προβλή¬ 
ματα με ποσοστό αναπηρίας 67% και άνω, όπως προκύ¬ 
πτει: Από τη με αριθμό 3176/1989 γνωμάτευση της πρω¬ 
τοβάθμιας Υγειονομικής Επιτροπής Αθηνών. 

γ) Κατέχει τίτλο σπουδών Απολυτήριο Δημοτικού Σχο¬ 
λείου. 

δ) Κατά το χρόνο διάλυσης της ΕΑΣ (12.8.1992) ήταν 
αποσπασμένος στην Κ.Υ του Υπουργείου Μεταφορών και 
Επικοινωνιών. 

ε) Δεν έχει υπερβεί το 64ο έτος της ηλικίας του. 

3. Ότι συντρέχουν όλες οι απαιτούμενες προϋποθέσεις 
για την πρόσληψη του προαναφερομένου, σύμφωνα με τις 
διατάξεις του άρθρου 12 του Ν.2150/1993 στο Υπουρ¬ 
γείο Μεταφορών και Επικοινωνιών, όπου δεν υπάρχει 
κενή Οργανική θέση, με σχέση εργασίας Ιδιωτικού Δικαίου 
Αορίστου Χρόνου, αντίστοιχη των τυπικών του προσό¬ 
ντων. 

4. Το άρθρο 29Α του Ν.1558/85 όπως συμπληρώθηκε 
με το άρθρο 27 του Ν.2061/92. 

5. Των αριθ. 193/28.12.93 Απόφαση του Υπουργικού 
Συμβουλίου, αποφασίζουμε: 

1. Προσλαμβάνουμε τον ΠΑΥΛΙΔΗ ΙΩΑΝΝΗ του ΘΕΜΙ¬ 
ΣΤΟΚΛΗ πρώην εργαζόμενο της διαλυθείσας ΕΑΣ στο 
Υπουργείο Μεταφορών και Επικοινωνιών και σε προσω¬ 
ποπαγή θέση Υ.Ε. ειδικότητας Κλητήρα με σχέση εργα¬ 
σίας ιδιωτικού δικαίου αορίστου χρόνου που συνίσταται 
αυτοδικαίως με την παρούσα απόφαση και η οποία καταρ- 
γείται επίσης αυτοδικαίως με την αποχώρηση από την 
υπηρεσία κατά οποιαδήποτε τρόπου του ανωτέρω υπαλ¬ 
λήλου. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΥΠ. Μ.Ε. 
ύψους 3.239.000 δρχ. περίπου για κάθε οικονομικό έτος. 

8. Για την ανωτέρω δαπάνη έχει εγγράφει πίστωση στον 
προϋπολογισμό του ΥΠ. Μ.Ε. ύψους 3.239.000 με στοι¬ 
χεία ΚΑΕ 0211, 0221, 0223, 0224, 0261, 0262, 0226, 
και 0258. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΠΕΠΟΝΗΣ I. ΧΑΡΑΛΑΜΠΟΥΣ 

Αριθ. 17122/ 93 (9) 

Σύσταση ίδιου Νομικού Προσώπου στην Κοιν. Τριφυλλιού 
Ν. Πέλλας με την επωνυμία «Σχολική Επιτροπή Νηπια¬ 
γωγείου Γ υψοχωρίου». 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις: α) Των παραγρ. 8 -15 του άρθρου 5 του 
Ν. 1894/1990 «Για την Ακαδημία Αθηνών και άλλες εκ¬ 
παιδευτικές διατάξεις» (Α 1100) και β) του άρθρου 187 
του Δημοτικού και Κοινοτικού κώδικα (Π.Δ.323/1989 Α' 
146). 

2. Την 78/1993 απόφαση του Κοινοτικού Συμβουλίου 
Τριφυλλιού του Νομού Πέλλας για σύσταση ίδιου Νομικού 
Προσώπου, αποφασίζουμε: 

1. Συνιστούμε στην Κοινότητα Τριφυλλιού του Νομού 
Πέλλας ίδιο Νομικό Πρόσωπο με την επωνυμία «Σχολική 
Επιτροπή Νηπιαγωγείου Γ υψοχωρίου». 

2. Η συνιστωμένη με την απόφαση αυτή σχολική επι¬ 
τροπή διοικείται από πέντε δμελές Διοικητικό Συμβούλιο 
αποτελούμενο από: 

α) Τον εκάστοτε Πρόεδρο της Κοινότητας, 
β) Από δύο (2) Κοινοτικούς Συμβούλους, 
γ) Από την Δ/ντρια του Νηπιαγωγίου. 

δ) Από έναν εκπρόσωπό του συλλόγου γονέων και κη¬ 
δεμόνων του Νηπιαγωγείου. 

2. Η θητεία του πρώτου Διοικητικού Συμβουλίου της συ- 
νιστώμενης με απόφαση αυτή Σχολικής Επιτροπής λήγει 
με τη λήξη της Δημοτικής και Κοινοτικής Περιόδου 1991- 
1994. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική και Κοινοτική Περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 


κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.ο.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Τριφυλλιού. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Κοινότητας 
Τριφυλλιού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 10 Ιανουάριου 1994 

Με εντολή Νομάρχη 
Ο Διευθυντής 
ΕΛ. ΛΑΣΚΗΣ 

Ε ΘΝ Ι ΚΟ Τ ΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕίΕΧ 

ΡΑΧ 

Καποδιστρίου 34 

104 32 

22.3211 ΥΡΕΤΘΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από Θ.ΟΟ' έως 13.00’ 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 
’ ΒΙΒΛΙΟΘΗΚΗ: Σολωμού 51 τηλ : 52.48.188 

’ Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

"Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49 547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ. 

15.000 

Δρχ 

β) 

» 

» 

» 

Β' 

» 

30.000 

» 

Υ> 

» 

» 

» 

Γ' 

» 

10.000 

» 

δ) 

» 

» 

» 

Δ' 

» 

30.000 

» 

ε) 

» 

» 

» 

Αναπτυξιακών Πράξεων 

» 

20.000 

» 

στ) 

» 

» 

» 

ΙΜ.Π.Δ.Δ. 

)) 

10.000 

» 

ζ) 

» 

» 

» 

ΠΑΡΑΡΤΗΜΑ 

» 

5.000 

/ » 

π) 

» 

» 

» 

Δελτ. Εμπ & Βιομ. Ιδ. 

)> 

10.000 

» 

θ) 

» 

» 

» 

Αν. Ειδικού Δικαστηρίου 

» 

3.000 

» 


Α.Ε. & Ε.Π.Ε. 


» 200.000 
» 100.000 


ια) Για όλα τα Τεύχη εκτός ΤΑΕ-ΕΠΕ » 100.000 | 

Πληροφορίες: τηλ. 52.48.320 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













